b'\n_START_ARTICLE_\nRiitta Monto\n_START_PARAGRAPH_\nRiitta Hannele Monto, o.s. Tupasela (s. 15. marraskuuta 1956 Lahti) on suomalainen p\xc3\xa4\xc3\xa4toimittaja._NEWLINE_Monto syntyi Erkki Tupaselan ja Irma Auramon perheeseen. H\xc3\xa4nen puolisonsa vuodesta 1978 on musiikin lehtori Timo Monto. Riitta Monto valmistui filosofian maisteriksi 1991. H\xc3\xa4n oli Salon Seudun Sanomien kes\xc3\xa4toimittaja 1979, puhe- ja \xc3\xa4idinkielenopettaja Eskilstunassa Ruotsissa 1980 ja Yleisradion toimittaja 1981\xe2\x80\x931984. Auran Aaltojen toimittajana Monto ty\xc3\xb6skenteli 1985\xe2\x80\x931989, uutisp\xc3\xa4\xc3\xa4llikk\xc3\xb6n\xc3\xa4 1989\xe2\x80\x931992 ja p\xc3\xa4\xc3\xa4toimittajana 1992\xe2\x80\x931996. Turku-TV:n ohjelmap\xc3\xa4\xc3\xa4llikk\xc3\xb6n\xc3\xa4 h\xc3\xa4n toimi 1996\xe2\x80\x932005 ja Turun Sanomien kulttuuritoimituksen p\xc3\xa4\xc3\xa4llikk\xc3\xb6n\xc3\xa4 2005\xe2\x80\x932008. Lehden toiseksi p\xc3\xa4\xc3\xa4toimittajaksi Monto nimitettiin 2009. _NEWLINE_Monto on toimittanut teoksen Julkiset kokit Marko Rauhalan ja Jukka Saarisen kanssa (2005).'